text: Opladning af bilbatteri udløste brand
  23 december 2014 kl. 05.46
  Opladning af et bilbatteri var ved to-tiden tirsdag mulig årsag til en brand på en nedlagt landejendom på Rise-Hjarup Byvej ved Aabenraa. Også i Ribe var elektricitet årsag til en brand, hvor to skure brændte.
  Brandvæsenet blev tilkaldt kl. 2.01 til branden på Rise-Hjarup Byvej. Det var beboerne selv, som slog alarm ? og ingen kom til skade. Årsagen var som nævnt opladning af et bilbatteri.
  - Det oplever vi faktisk en gang imellem, siger vagtchef Ole Aamann til TV SYD.
  Branden i Ribe opstod kl. 20.33. På Hans Jacobs Vej var der opstået brand i to skure, som blev beskadiget. Der skete også mindre skade på tagkonstruktionen på et rækkehus.
  - Her er brandstedet ikke frigivet endnu, men der er mistanke til el-installationen, siger vagtchefen til TV SYD.
  